აზიური კინოს პრემია
აზიური კინოს პრემია (ინგლ.Asian Film Awards)—ფილმის ჯილდო, რომელიც გადაეცემა საუკეთესო აზიურ ფილმებს სხვადასხვა კატეგორიაში.ფესტივალი შეიქმნა აზიელ კინემატოგრაფისტთა დამსახურების აღიარებისათვის. AFA– ს პრეზენტაცია იმართება Entertainment Expo Hong Kong– ის გალა ცერემონიის ფარგლებში. ვილფრედ ვონგმა, ჰონგ კონგის საერთაშორისო კინოფესტივალის საზოგადოების თავმჯდომარემ, 2007 წლის 29 იანვარს ოფიციალურად ამცნო საზოგადოებას აზიური კინოს ფესტივალის გახნის თარიღი.პირველი ცერემონია 2007 წლის 20 მარტს ჰონგ -კონგში გაიმართა.მას ესწრებოდა დაახლოებით 4000 სტუმარი მსოფლიოს სხვადასხვა ქვეყნიდან. რამაც ცერემონია თვალისმომჭრელად ექსტრავაგანტურ და გავლენიან კულტურულ მოვლენად აქცია. ზოგიერთმა მედია საშუალებამ დაჯილდოების ცერემონიალს მაშინვე "აზიური ოსკარი" უწოდა საუკეთესო ფილმის წოდება დაიმსახურა კორეულმა საშინელებათა ჟანრის ფილმმა "დინოზავრის შემოჭრა", რეჟისორი ბონგ ჯუნჰო. ფილმმა მიიღო ჯილდოები ერთდროულად ოთხ ნომინაციაში - საუკეთესო მამაკაცი შემსრულებლისათვის, საუკეთესო სპეც ეფექტებისა და ოპერატორის ნამუშევრისათვის. ჯილდოს სპონსორია ჰონგ კონგის ხელისუფლება . ორგანიზატორი - ჰონგ კონგის საერთაშორისო კინოფესტივალის საზოგადოება (HKIFFS). პირველი ცერემონიისთვის 50000 აშშ დოლარზე მეტი გამოიყო. გახსნის დღიდან, მთელი თავისი ისტორიის განმავლობაში ფესტივალზე პრემიებზე დომინირებენ ჩინურენოვანი ნამუშევრები ჩინეთიდან, ტაივანიდან და ჰონგ კონგიდან . რის გამოც ფესტივალი მრავალფეროვნების ნაკლებობის გამო გააკრიტიკეს.